cyanic-selkie/wikianc huggingface dataset:
פורבס
ישראלים המופיעים ברשימת עשירי העולם של "פורבס"
ישראלים לשעבר, כאלו שבילו חלק מחייהם בישראל או קשורים אליה ומופיעים במקומות גבוהים ברשימת עשירי "פורבס" הם: שלדון אדלסון (במקום ה-21 נכון למרץ 2018), חיים סבן, פויו זבלודוביץ' ואחותו רבקה בלדגרין (סולתם).
במקביל מפרסם פורבס ישראל מדי שנה את רשימת 100 עשירי ישראל, במקום הראשון ברשימה לשנת 2019 ניצבת מרים אדלסון.
אמנת ניהול ומערכות
אמנת ניהול ומערכות בע"מ היא חברה ציבורית ישראלית העוסקת בייעוץ וניהול פרויקטים, לוגיסטיקה, מיחשוב ותוכנה.
היסטוריה
החברה נוסדה בינואר 1986 על ידי אברהם אסף, שמואל בר אור ואילן שחם. בינואר 1994 הפכה החברה לחברה ציבורית ומניותיה נרשמו למסחר בבורסה לניירות ערך בתל אביב. יו"ר דירקטוריון החברה הוא אברהם אסף, ומנכ"ל החברה הוא שמואל בר אור.
גינת שינקין
גינת שינקין היא גן השוכן בצידו הצפוני של רחוב שינקין בתל אביב, בין רחוב יוחנן הסנדלר ממזרח ורחוב יצחק נפחא ממערב. בצידו הצפוני של הגן ניצב המרכז הקהילתי לב אביב.
שם
הגן נקרא באופן רשמי "גן המלאכה" על שמה של שכונת מרכז בעלי מלאכה בה שכנה, אך נקראה בפי התושבים "גינת שינקין" (על שם מנחם שינקין), השם הרווח עד היום, אף על פי שנקראת באופן רשמי "גן מרדכי" על שם מרדכי פינגרמן.
היסטוריה
בשנים 1927 -1928 ניטעה במקום חורשה של 190 עצים על שטח של 2.6 דונם, על ידי מחלקת הנטיעות של עיריית תל אביב. על עיצוב החורשה הופקד אברהם קרוון. החורשה תוארה בעיתון הבוקר כ"החורשה המכוערת ביותר בעיר". בשנת 1941 הוחל בעבודות ישור, השבחת הקרקע וסידור רבדים והעבודות נמשכו אל תוך שנת 1943. ביוני 1944 הייתה הגינה סגורה לצורך עבודות שתילה ונטיעה. עם פתיחתה של הגינה היא הייתה למקום פופולרי לאמהות וילדים.
כאשר הפכו רחוב שינקין והרחובות הסמוכים לו למקום מגורים פופולרי בקרב אמנים צעירים ואנשי רוח, התבססה גם הגינה כמקום מפגש קהילתי, וכשטח לעריכת אירועי תרבות ואמנות, הפגנות ומיצגים מחאתיים. במקום נערכו גם מופעי מוזיקה מתוכננים וספונטניים, ירידים לממכר חיות מחמד ואירועים נוספים. ב-4 ביולי 1993 נערך במקום האירוע הראשון לציון יום הגאווה בתל אביב.
ב-1985 שוקמה הגינה ורוצפה בתכנונו של האדריכל חיים כהנוביץ ששב ותכנן אותה מחדש ב-1992. עיצובה הנוכחי זכה גם לביקורת בטענה שבשל צמחייה גבוהה, היא נותקה מהרחוב.
בשנת 1994 נפתח ליד הגינה המרכז הקהילתי הסמוך "בית תמי", ובתחילת המאה ה-21 נוספו לה מתקני שעשועים לילדים.
גני סאלוסטיוס
הגנים המעוצבים נבנו בצפון מערב העיר רומא, באזור שלימים הפך לרובע השישי של רומא בתקופת אוגוסטוס, בין גבעת פיניקיאן לגבעת הקווירינל, ובסמוך ל"ויה סאלאריה" ולימים גם לפורטה סאלאריה.
כיום האזור בו ניצבו הגנים - אזור "סאלוסטיאנו" - משמר את השם המקורי של המקום.
היסטוריה
שטח הגנים נרכש על ידי סאלוסטיוס ככל הנראה ממשפחתו של יוליוס קיסר במאה הראשונה לפנה"ס. סאלוסטיוס, שהתעשר במהלך כהונתו כמושל פרובינקיית "אפריקה", הקים את הגנים לרווחת משפחתו. הגנים נותרו בבעלות משפחתו של סאלוסטיוס עד תקופת שלטונות של הקיסר טיבריוס אשר רכש את הגנים. הקיסר נרווה נפטר באחת הווילות שבגן בשנת 98. הגנים נהרסו במהלך ביזת רומא על ידי הגותים בשנת 410. במהלך המאה ה-17 רכש לודויקו קרדינל לודוויזי, אחיינו של האפיפיור גרגוריוס החמישה עשר את שטח הגנים, והקים בהם את וילה לודוויזי. במהלך הקמת הוילה התגלו שרידי הגנים ופסלים רבים שניצבו בהם.
תיאור הגנים
הגנים כללו מקדשים רבים וביתנים רבים, בהם מקדש לאלה ונוס, היפודרום ונימפאום. כמו כן הוצבו גנים פסלים רבים, אובליסק מצרי שהיה למעשה העתק רומי ולא אובליסק מצרי מקורי. אובליסק זה ניצב כיום בחזית כנסיית טריניטה דאי מונטי בראש המדרגות הספרדיות. בין היצירות שהתגלו בגנים ניתן למנות את כד בורגזה, שהתגלה במאה ה-16 ומוצג כיום במוזיאון הלובר, את "הגאלי הגוסס" ואת "הגאלי המתאבד" וכן את כס לודוויזי שהתגלה בשנת 1887 ואת כס בוסטון שהתגלה בשנת 1894.
מסילת הרכבת רפיח - באר שבע
מסילת הרכבת רפיח–באר שבע הייתה שלוחה של מסילת הרכבת הצבאית הבריטית שנסללה במלחמת העולם הראשונה (בין השנים 1916–1918) מקנטרה שבגדה המזרחית של תעלת סואץ (בצפון חצי האי סיני) לעזה ולחיפה. הקטע רפיח-באר שבע, שאורכו כ-60 ק"מ, נסלל בשנים 1917–1918 על מנת לתמוך, לוגיסטית, במאמץ המלחמתי הבריטי לכיבוש הארץ. הוא הוסב לשימוש אזרחי עם תום המלחמה והמשיך לשרת את תושבי הארץ עד לביטולו ב-1927 עקב היעדר כדאיות כלכלית.
רקע היסטורי
עם פרוץ מלחמת העולם הראשונה שלטו בארץ הטורקים העות'מאנים, שהצטרפו לציר של גרמניה ואוסטרו-הונגריה. בשנתיים הראשונות של המלחמה (1914–1915) ניהלו את המלחמה בסיני מול הכוחות הבריטים. לאחר ההפסד בקרב רומני ב-1916 נסוגו הטורקים והתבצרו בעזה כשבמקביל כובשים הכוחות הבריטים בסיוע "חיל המשלוח המצרי" (Egyption Expeditionary Force) את רפיח (ינואר 1917) ואת דיר אל בלח (פברואר 1917). עד אפריל 1917 כשלו הבריטים בשני ניסיונות לכבוש את עזה (קרב עזה הראשון וקרב עזה השני) ונאלצו לייצב קו חזית בין עזה ובאר שבע ולהיכנס למלחמת חפירות מול הטורקים.
סלילת קו הרכבת
אחד האמצעים המרכזיים לתמיכה לוגיסטית בכוחות הלוחמים הייתה מסילת הרכבת שנסללה מרפיח מזרחה בקרבת קו החזית. המסילה נבנתה בשלבים על פי הצרכים הלוגיסטים והתקדמות הכוחות הבריטים. המסילה תוכננה על ידי מהנדסי הרכבת הצבאית לארץ ישראל (באנגלית: Palestine Military Railways, ר"ת P.M.R, לימים הרכבת המנדטורית) הבריטים. העבודה עצמה בוצעה על ידי גדודי עבודה מצריים: המסילה מרפיח נסללה ברוחב תקני של 143.5 ס”מ וכדי לאפשר שילוב של קרונות וקטרים טורקים, שתוכננו לרוחב מסילה של 105 ס”מ, הוסיפו הבריטים פס שלישי למסילה התקנית (מבאר שבע ועד נקודת הפיצול בביר אבו רקייק) דבר שאיפשר שימוש בציוד בריטי וטורקי בו זמנית. הסדר זה נמשך עד 1919 ואז פורקה המסילה הצרה והמשך התנועה על הקו נעשה רק עם ציוד התואם לתקן הבריטי (143.5 ס"מ).
השלוחה לחרבת חשיף
במקביל לעבודות הסלילה על הקו הראשי לכארם, סללו הבריטים שלוחת רכבת דרומה ממעיינות הבשור. שלוחה זו נסללה ברוחב תקני (143.5 ס"מ) דרומה לאורך הגדה המערבית של נחל הבשור (אז נקרא נחל עזה) עד קמלה (אל גמלי) (Al Gamli) שם הוקמה תחנת הרכבת החמישית. בנקודה זו התחלפה המסילה התקנית במסילה צרה (60 ס"מ) שחצתה את ערוץ נחל הבשור והמשיכה מזרחה עד חרבת חשיף.
טריאריים
טריאריים (בלטינית: Triarii) הם סוג של חיל רגלים בצבא הרומי בתקופת הרפובליקה. השימוש בחיילים אלו החל עם המעבר של הצבא הרומי משיטת הפלאנקס לשיטה המאניפולרית במהלך המאה ה-4 לפנה"ס. הטריאריים הורכבו מהאזרחים המבוגרים האמידים ובעלי הניסיון הרב ביותר.
מסילת הרכבת רפיח - באר שבע
אחרית הקו
לאחר סיום המלחמה המשיכה הרכבת לנוע על הקו בתדירות של 3 פעמים בשבוע. ב-1927 החליטו רשויות הרכבת לסגור את הקו עקב חוסר כדאיות כלכלית. לאחר סגירת הקו פורקה המסילה על מנת להשתמש בה למטרות אחרות. רוב תוואי הרכבת עבר בשטחים שהפכו, עם השנים, לחקלאיים והעיבוד החקלאי מחק את רוב הממצאים בשטח.
טריאריים
תיאור
על פי פוליביוס, הטריאריים היו החיילים המבוגרים ביותר ובעלי הניסיון הרב ביותר שהיו חייבים בגיוס לצבא הרומי. בהתאם לכך, הם היו מוגנים טוב יותר מיתר החיילים. הם היו מצוידים בחרב קצרה שנקראה "גלאדיוס", וחנית כבדה שנקראה "האסטה" ונועדה לדקירה. את קסדותיהם הם נהגו לעטר בנוצות כדי להיראות גבוהים יותר.
מסילת הרכבת רפיח - באר שבע
אתרים ותחנות לאורך המסילה
על אף הזמן שעבר ניתן עדיין לראות מספר אתרים הקשורים לרכבת (בעיקר במעברי נחלים ובאדמות שאינן מעובדות):
טריאריים
תיאור
כל לגיון כלל 600 טריאריים, והללו חולקו לעשרה מניפולים. הטריאריים הוצבו אחרונים במבנה המניפולרי, מאחורי הפרינקיפים, והצטרפו לקרב רק במידת הצורך. השימוש בטריאריים הופסק בעיקר בשל שינויים בכלכלת רומא, שבעקבותיהם היו כל החיילים מסוגלים לרכוש לעצמם כלי נשק זהים.
מסילת הרכבת רפיח - באר שבע
תחנת שיח' נוראן
מערבית לקיבוץ מגן, בקרבת הגבול עם רצועת עזה נמצאים מתקני המים של תחנת שיח' נוראן. במקום 2 מבנים ששימשו לאגירת מים לקטרים וכן מתקנים הקשורים להם.
הגשר על נחל הבשור
הגשר נבנה מעל נחל הבשור (ליד מעיינות הבשור). בערוץ הנחל השתמרו יסודות הגשר. במסגרת שחזורו נבנה גשר עץ על חלק מהנחל והוצבו במקום חלקים ממסילת הרכבת (על שתי הגדות) וכן הוצב במקום קרון אופייני לתקופה שהרכבת פעלה. בגלל רוחב הנחל ואופי השטח המחורץ (שאינו מאפשר עיבוד חקלאי) השתמר קטע ארוך מסוללת הרכבת מצידו המערבי של הנחל. קטע זה כולל חפיר באורך של כ 200 מטר וכן 2 מבתרים בגבעות הלס. הגשר הוכרז כאתר מורשת מטעם המועצה לשימור אתרי מורשת בישראל.
המקטע בין נחל אופקים לשדה תימן
תוואי השטח ממערב לגשר על נחל אופקים כולל גבעות נמוכות וערוצי נחלים מה שאילץ את הבריטים לחפור חפירים ולבנות סוללות לאורך כ-8 ק"מ (עד החיבור למסילה הטורקית לבאר שבע). מאחר שהתוואי אינו שימושי לחקלאות, נשתמר רוב תוואי המסילה כולל כ 6-7 חפירים וכמספר הזה סוללות עפר. כמו כן נשתמרו מספר שרידים של גשרים כשבולט ביניהם הגשר מעל נחל חצרים שרובו הגדול השתמר. חלקו המזרחי של מקטע זה עובר במחנה צבאי אליו אין גישה.
הפארק הלאומי וירונגה
הפארק הלאומי וירונגה (צרפתית: Parc national des Virunga) משתרע בין רכס וירונגה לרכס רוונזורי שבמזרח הרפובליקה הדמוקרטית של קונגו, וגובל בפארק הלאומי וולקנוס שברואנדה ובפארק הלאומי הרי רוונזורי שבאוגנדה. שטחו הכולל של הפארק הוא 7,800 קילומטרים רבועים.
הפארק הוקם ב-1925, והיה הפארק הלאומי הראשון באפריקה. הוא הוכרז כאתר מורשת עולמית מטעם אונסק"ו ב-1979, ובהכרזה נכללו שטחים נוספים בסך של 200 קילומטרים רבועים. האתר ידוע בזכות היותו בית גידול עבור גורילות הרים, אך הפאונה שלו ספגה נזקים קשים בשל ציד לא חוקי ומלחמת קונגו השנייה. כמו כן, מאז 1994 נכלל האתר ברשימת אתרי המורשת העולמית בסיכון בשל המלחמות הרבות שפקדו את האזור.
גאוגרפיה ואקלים
הפארק משתרע על פני חמש ביומות: שולי אגם ביצתיים, יער שפלה, המסיבים המיוערים של רכס וירונגה, המסיבים המיוערים של רכס רוונזורי, וסוואנה. בשטחי הפארק יש שישה הרי געש: קאריסימבי (Karisimbi), מיקנו (Mikeno), ויסוקה, סאבייניו (Sabyinyo), ניאמוראגירה (Nyamuragira) וניאראגונגו (Nyiragongo). בשנת 2001 התפרץ ניאראגונגו וגרם להרס רב ביישובים אחדים באזור. רכס רוונזורי חוצץ בין הפארק לפארק הלאומי רוונזורי שבאוגנדה, ובו שוכנות הפסגות השלישית, הרביעית והחמישית בגובהן ברחבי היבשת. במרכז הפארק נמצא אגם רוטאנזיגה. כל מקורות המים שבפארק עוברים דרך אגם אלברט ומתנקזים אל הנילוס, למעט אגם קיוו המתנקז אל נהר קונגו.
הטמפרטורה הממוצעת באזורי השפלה שבפארק נעה בין 20 ל-23 מעלות צלזיוס. התקופות הגשומות ביותר הן בין מרץ למאי ובין אמצע ספטמבר לאמצע נובמבר, אך הגשם יורד גם בשאר חודשי השנה שבהם האקלים יבש יחסית. כמות המשקעים הממוצעת היא 500 מילימטרים באגם רוטאנזיגה, 900 עד 1,500 מ"מ במישורים המשתרעים מדרום להאגם, ונמוכה יותר באזורים הגבוהים של הרי הגעש. בהרים שבשטח הפארק יורד שלג רב יותר בהשוואה לזה היורד בהר קניה או בקילימנג'רו, והם מכוסים בקרח באופן קבוע.
המערכת האקולוגית
למרות שגורילות ההרים נתונות בסכנת הכחדה חמורה, עבודות השימור המאומצות הצליחו לסייע לאוכלוסייה שבפארק במידה רבה. במהלך שנות חוסר השקע הפוליטי במדינה (1994–2004), חל גידול במספרן, אך בשל העימותים הצבאיים שהפארק ניזוק מהם החל מאוקטובר 2008, הן נתונות בסכנה פעם נוספת. רוב הגורילות חיות במורדות רכס וירונגה. ב-1980 נמנו 140 פרטים, ובין 1989 ל-2001 גדל מספרן מ-320 ל-355. ב-2003 נמנו כ-380 פרטים. ממשלת הרפובליקה הדמוקרטית של קונגו פועלת בשיתוף פעולה עם הממשלות שבשטח מדינתן גובל הפארק, על מנת להגן ולפתח את אוכלוסיית הגורילות.
ההשערה היא כי בפארק יש עדיין אוכלוסיות של פיל יער אפריקני, אוקאפי, ג'ירף, תאו אפריקני ועופות אנדמיים רבים. המלחמות שפקדו את האזור בשנים האחרונות גרמו לעומס רב על רשויות הפארק. מאז 1994 נהרגו כ-157 סיירים במסגרת תפקידם להגן על הפארק מפני ציד לא חוקי והשתלטות לא חוקית על קרקעותיו.
ערבות הדשא שעל גדות הנהרות באזור זה היו בית גידול עבור אוכלוסיות גדולות של בעלי חיים בתקופה שקדמה למלחמות האזרחים. ב-1990 היו באזור 23 מינים מאוימים מתוך 218 בסך הכל. באזור תועדו גם 22 מינים של פרימטים, בהם אוכלוסייה של כ-40 שימפנזים מצויים.
פאונת העופות בפארק מונה למעלה מ-700 מינים, מתוכם 24 הם אנדמיים להרי וירונגה. באזור תועדו גם 109 מינים של זוחלים ו-78 מינים של דו-חיים. אגם רוטאנזיגה רדוד במידת מה, ואוכלוסיית הדגים שלו דלילה. בשל מותם של עשרות אלפי היפופוטמים בעשורים האחרונים איבד האגם את אספקת הנוטריינטים שהם ייצרו במהלך החיפוש אחר מזון.
במהלך המאה ה-20 התרחש באזור תהליך נרחב של בירוא יערות, אך למרות זאת הפארק נחשב לאחד מבית הגידול המגוונים ביותר מבחינת הפלורה שלו. הפארק נכלל בשטחם של מספר אזורים ביוגאוגרפיים, ומאופיין בסביבות הטבעיות הבאות: כרי דשא נרחבים, יערות ממוזגים, סוואנות, מישורי לבה, ביצות וצמחייה אפרו-אלפינית. בשטחי הפארק תועדו למעלה מ-2,000 מיני צמחים, ומתוכם כ-200 הם אנדמיים לאזור השבר הסורי-אפריקני.
יחסי ונצואלה–סין
יחסי ונצואלה–סין הם היחסים הבינלאומיים בין הרפובליקה העממית של סין לרפובליקה הבוליברית של ונצואלה. יחסים דיפלומטיים רשמיים בין שתי המדינות כוננו באוגוסט 1944 וב-1974 הועברה תמיכת ונצואלה מטאיוואן לרפובליקה העממית של סין. לפני 1999 רק נשיא מכהן אחד, לואיס הררה קמפינס, ביקר בסין. שיתוף הפעולה החל לגדול באופן משמעותי בתקופת נשיאותו של הוגו צ'אווס מוונצואלה ותקופת כהונתם של ג'יאנג דזה-מין וחו ג'ינטאו כמנהיג הרפובליקה העממית של סין. הסחר בין סין לוונצואלה היה פחות מ-500 מיליון דולר בשנה לפני 1999, והגיע ל-7.5 מיליארד דולר ב-2009, מה שהפך את ונצואלה לשותפת הסחר השנייה בגודלה של סין, ונצואלה היא יעד ההשקעות הגדול ביותר של סין באמריקה הלטינית. עסקאות דו-צדדיות שונות הביאו להשקעה של סין במיליארדים בוונצואלה, וונצואלה הגדילה את היצוא של נפט ומשאבים אחרים לסין. בשנת 2016, הסחר בין סין לוונצואלה הסתכם ב-7.42 מיליארד דולר, כאשר 4.9 מיליארד דולר הגיעו מיצוא ונצואלה ו-2.52 מיליארד דולר מיצוא סיני.
שנים מוקדמות (1944–1999)
יחסים דיפלומטיים רשמיים בין ממשלות סין לוונצואלה כוננו באוגוסט 1944, עם משרדים שנפתחו בקראקס ובנאנג'ינג, בירת הרפובליקה של סין. לאחר השתלטות הקומוניסטים ב-1949, המשרד בוונצואלה הועבר מנאנקינג לטאיפיי, בירת טאיוואן. בשנת 1966 שודרג המשרד לשגרירות.
ב-1974 סיימה ונצואלה את ההכרה בטאיוואן ועברה להכיר במקום זאת ברפובליקה העממית של סין. לפני 1999, רק נשיא ונצואלה אחד ביקר ב-PRC: לואיס הררה קמפינס, ב-1981. כתוצאה מכך, עד 1999 היו רק 19 הסכמים רשמיים בין סין לוונצואלה, ורק שניים מהם אושרו על ידי שני הצדדים.
ממשל צ'אבס (1999–2013)
טבען של יחסי סין–ונצואלה השתנה לחלוטין ברגע שהוגו צ'אווס ניצח בבחירות לנשיאות ונצואלה ב-1998.
מתחילת כהונתו, הוגו צ'אווס ביקש להתרחק מארצות הברית ולחזר אחר בעלי ברית אחרים שיוכלו לסייע לו למצוא מקורות חלופיים ליחסים מסחריים, דיפלומטיים וצבאיים. במהלך השנה הראשונה לנשיאותו, הוא ביקר בסין וצבר את המספר הגדול ביותר של ביקורים בסין מכל מנהיג אחר של אמריקה הלטינית במהלך אותה תקופה (1999–2012). בזמן שנשא נאום באוניברסיטת בייג'ינג, דווח כי צ'אווס הצהיר כי "המהפכה הבוליברית מושרשת באידאולוגיה של מייסד סין הקומוניסטית, מאו דזה-דונג". במהלך אותו ביקור, צ'אווס גם הכריז שסימון בוליבר הוא "הנפש התאומה של מאו דזה-דונג".
בעוד יחסי סין–ונצואלה לא היו חזקים בזמן בחירתו של הוגו צ'אווס ב-1999, בקדנציה השלישית שלו ב-2012 הברית בין המשטרים הסוציאליסטים הללו הייתה חזקה מאי פעם. מבחינת קשריה הדיפלומטיים, ונצואלה הפכה לתומכת של סין בנושאים הקשורים לאיראן ולקוריאה הצפונית; והם גם תמכו בפומבי ביצירת מטבע בינלאומי, שזו עמדה שסין העדיפה.
צ'אווס כונה 'מנהיג חזק ותוסס' ו'חבר טוב של העם הסיני'.
ממשל מדורו (2013–הווה)
בשנת 2017, בית הדין העליון של ונצואלה הסיר את השלטון מהאסיפה הלאומית הנבחרת, מה שהביא למשבר חוקתי ולמחאות באותה שנה. מדורו קרא לשכתב את החוקה, והאסיפה המכוננת של ונצואלה נבחרה ב-2017, תחת כמה מהם – כולל התובעת הראשית של ונצואלה, לואיזה אורטגה ו-Smartmatic, החברה שניהלה את מכונות ההצבעה – ראו בתנאי הצבעה לא סדירים; רוב חבריה היו פרו-מדורו. ב-20 במאי 2018, הבחירות לנשיאות הוכרזו בטרם עת; מנהיגי האופוזיציה נכלאו, הוגלו או נאסר עליהם לרוץ, לא היו משקיפים בינלאומיים, והשתמשו בטקטיקות כדי להציע שהבוחרים עלולים לאבד את עבודתם או את הרווחה החברתית שלהם אם לא יצביעו עבור מדורו. בעוד שרוב המדינות בעולם המערבי לא הכירו בבחירות לאספה המכוננת או בתוקף הבחירה מחדש של מדורו ב-2018, וממשלות ארצות הברית, קנדה ופנמה הטילו סנקציות על מדורו, סין, רוסיה ובעלות ברית אחרות הכירו בבחירות ובירכו את מדורו על הזכייה.
בינואר 2019, האספה הלאומית של רוב האופוזיציה הכריזה כי בחירתו מחדש של מדורו אינה חוקית והכריזה על נשיאה, חואן גואידו, כנשיא בפועל של ונצואלה. ארצות הברית, קנדה ומרבית מערב אירופה ואמריקה הלטינית (כולל ברזיל, קולומביה, ארגנטינה) הכירו בגואידו כנשיא זמני.
בפברואר 2019, סין לצד רוסיה הטילה וטו על החלטת מועצת הביטחון של האו"ם הקוראת לבחירות לנשיאות חדשות בוונצואלה.
במהלך המשבר בוונצואלה, סין סיפקה ציוד לבקרת מהומות לרשויות בוונצואלה שנלחמות בהפגנות בוונצואלה. לפי המרכז ללימודים אסטרטגיים ובין-לאומיים, סין סייעה כלכלית גם לוונצואלה דרך המשבר הכלכלי שלה.
סחר והשקעות (1999–הווה)
בשנת 2001, ונצואלה הייתה המדינה ההיספנית הראשונה שנכנסה ל'שותפות פיתוח אסטרטגי' עם סין.
מ-2003 עד 2012, הקשרים הכלכליים של סין–ונצואלה התחזקו באופן אקספוננציאלי. כמות הסחר הדו-צדדי בין סין לוונצואלה התרחבה פי 24 מ-742,417,000 דולר ב-2003 ל-20 מיליארד דולר ב-2012. יתרה מכך, במהלך אותה תקופה, ונצואלה הפכה לספקית הנפט הרביעית בגודלה בסין.
באפריל 2010 הסכימה סין להעניק הלוואות של 20 מיליארד דולר לוונצואלה.
ונצואלה תיארה את תפקידו של המיזם ככזה שיקשר בין אזורי הפקת הנפט של ונצואלה ואזורי חקלאות חקלאיים. בספטמבר 2009 הודיעה ונצואלה על עסקה חדשה של 16 מיליארד דולר עם סין לקדוח נפט במיזם משותף עם PDVSA לייצור של נפט גולמי כבד במיוחד. הוגו צ'אווס הצהיר כי "בנוסף, יהיה מבול של טכנולוגיה למדינה, כאשר סין תבנה פלטפורמות קידוח, אסדות נפט, מסילות ברזל, בתים".
נפט
אף על פי שלוונצואלה יש את הכמות הגדולה ביותר של עתודות נפט מחוץ למזרח התיכון, סוג הנפט שהיא מפיקה, מיקומה הגאוגרפי ויחסיה עם ארצות הברית עצרו את יכולתו של ממשל צ'אווס להגדיל את יצוא הנפט לסין.
המכשול הגדול ביותר שעמד בפני צ'אווס בייצוא נפט ונצואלה לסין היה בשל העובדה שבתחילת שנות ה-2000, לסין לא היו מכונות בבתי הזיקוק שלה המסוגלים לעבד את הנפט הוונצואלי הגופרתי. המשמעות היא שהנפט היחיד שסין הייתה מעוניינת לייבא היה סוג ספציפי של נפט בדרגה נמוכה בשם "אורימולציה" ששימש בעיקר לייצור אספלט.
גורם נוסף שהגביל את יכולתה של ונצואלה לייצא את הנפט שלה לסין היה גודלן של מכליות משלוחי הנפט של ונצואלה. המכליות היו פשוט גדולות מכדי להיכנס לתעלת פנמה והיה עליהן לעבור מסלול ארוך יותר שחצה את כף התקווה הטובה, דרום אפריקה.
המכשול האחרון לייצוא הנפט היה דיפלומטי. מכיוון שכ-60% מיצוא הנפט של ונצואלה הולך לארצות הברית, גורמים רשמיים בסין חששו שברכישת נפט נוספים הם יהיו מעורבים במחלוקות בין המשטר האנטי-אמריקאי של צ'אווס לבין ממשל בוש. בגלל גורמים אלה, בשנת 2005, ונצואלה ייצאה רק 140,000 חביות של אורמולציה גולמית ביום. בנוסף, ונצואלה היוותה רק 2 אחוזים מהיבוא והיצוא של סין בשנת 2003.
בפברואר 2009 הסכימו ונצואלה וסין להכפיל את קרן ההשקעות המשותפת שלהן ל-12 מיליארד דולר וחתמו על הסכמים להגברת שיתוף הפעולה הכוללים הגדלת יצוא הנפט מוונצואלה, ספקית הנפט הרביעית בגודלה בסין. בסין מתוכנן להקים בית זיקוק לנפט שיטפל בנפט כבד ונצואלי מאגן אורינוקו. "זהו חלק מברית אסטרטגית", אמר נשיא ונצואלה הוגו צ'אווס, לאחר שפגש את סגן נשיא סין המבקר שי ג'ינפינג שהצהיר כי "שיתוף הפעולה שלנו מועיל ביותר".
ב-19 באוקטובר 2018, מדורו הבטיח להעלות את יצוא הנפט לסין ולרוסיה למיליון חביות ביום, 'גשם או ברק'.
תשתיות, טכנולוגיה ותעשייה
הסכמי סחר נוספים בשווי 12 מיליארד דולר נחתמו בפברואר 2009, ומפעל הטלפונים הסלולריים הראשון בוונצואלה, שנבנה בתמיכה סינית, נחנך.
בשנת 2009, סין נכנסה לשותפות עם ונצואלה להשיק חברת רכבות בוונצואלה אשר תהיה בשליטת 40% על ידי תאגיד ההנדסה לרכבות של סין (CREC) והשאר על ידי ונצואלה.
בשנת 2012, צ'אנג ז'נמינג, נשיא קבוצת CITIC, חתם על מספר חוזי כרייה, למחקר וחיפושים של עתודות ברזל, זהב, בוקסיט, טוריו (פוטנציאל כדלק גרעיני) וכו' בוונצואלה.
בספטמבר 2013 החליטה סין להלוות 50 מיליארד דולר במשך 5 שנים למימון 201 פרויקטי דיור בוונצואלה.
בשנת 2016, במהלך כהונתו של ניקולאס מדורו והחמרה במשבר בוונצואלה, השיקה הממשלה את תוכנית הוועדות המקומיות לאספקה וייצור (CLAP) להפצת חבילות מזון מסובסדות ושכרה את Soltein SA de CV, חברה שבסיסה במקסיקו, לעצב פלטפורמה מקוונת כדי לעקוב אחריהם. ברצונה ללמוד עוד על המוטבים, הממשלה ביקשה מ-ZTE עזרה בפיתוח קודי QR עבור "כרטיסי המולדת". ZTE פיתחה את הקודים בעלות של פחות מ-3 דולר לחשבון, והממשלה הדפיסה את הכרטיסים, וקישרה אותם למסד הנתונים של Soltein.
בשנת 2017 סין גם שיגרה לוויין תקשורת Venesat-1 עבור ונצואלה. הם גם חתמו על עסקה עם Orinico לעדכון מפת הכרייה של ונצואלה.
סין תכננה לבנות מפעל תוריום עד 2020.
דרך המשי החדשה
ונצואלה הביעה תמיכה פומבית ביוזמת החגורה והדרך של סין. בספטמבר 2018 נסע מדורו לסין כדי לחזק את היחסים הבילטרליים באמצעות ה-BRI. הפרטים המדויקים של עסקאות כלשהן טרם נחשפו.
מתוך 150 מיליארד הדולר שהלווה הבנק לפיתוח הסיני לאמריקה הלטינית ב-12 השנים האחרונות, שליש הלך לוונצואלה.
שיתוף פעולה צבאי
גם יחסיהם הצבאיים השתפרו תחת צ'אווס. בתקופת הממשל של צ'אווס, סין החלה למכור מוצרים צבאיים שונים, כגון מכ"מים וכלי טיס, וכן החלה לבצע פעילות אימונים צבאיים דו-צדדיים בוונצואלה. על פי דיווח משנת 2019 סין מכרה 615 מיליון דולר בנשק בעשר השנים האחרונות.
הגירה
נכון לשנת 2017, מדורו העריך שיש 500,000 מהגרים סינים החיים בוונצואלה, עלייה של כמעט פי עשרה מאז 2000.
אריסימון
אָרִיסִימוֹן (שם מדעי: Erysimum) הוא סוג במשפחת המצליבים, עליו נמנים כ-180 מיני צמחים עשבוניים, שעירים. צבע פרחי האריסימון לרוב צהוב. בארץ ישראל גדלים בר שבעה מינים מסוג זה, בחבלי הצומח הים-תיכוני ובחרמון. כמו כן, מספר מינים מהווים צמחי נוי בשל יופי פרחיהם.
תיאור הסוג
על סוג זה נמנים עשבים חד או רב שנתיים, וכן בני-שיח. גובהם נמוך-בינוני- 10-130 ס"מ. עלי האריסימון דמויי סרגל או צורה דומה. העלים אינם מחולקים, ובכך נבדלים מהסוג הקרוב תודרה, שלו פירות דומים. צבע כותרת הפרח לרוב צהוב, ולעיתים בצבעים אחרים כדוגמת סגול הפריחה אביבית או קיצית. פרי האריסימון הוא מטיפוס תרמיל, והוא מוארך בדרך-כלל.
סוג זה קרוב לסוג Ceiranthus, שלעיתים נכלל בו. בשל מספר תכונות, נחשב הסוג אריסימון, על-פי אחת ההשקפות הסיסטמטיות לשבט נפרד במשפחת המצליבים.
תפוצת הסוג היא בעיקר באזור האירנו-טורני, האזור הים-תיכוני, אירופה, וצפון אמריקה. בארץ ישראל מצויים 7 מינים מסוג זה, שמספרם עולה כלפי צפון הארץ.
שבתי בן דב
שבתי בן דב (31 במאי 1924 – 29 בדצמבר 1978) היה לוחם בארגון הלח"י, הוגה דעות וחוקר המשפט העברי, ומשפטן בשירות המדינה.
ביוגרפיה
שבתי בן דב נולד בווילנה שבליטא בשנת 1924 כשבתי דרביינסקי. הוא עלה לארץ ישראל עם אמו בשנת 1935 ולמד בבית הספר התיכוני למסחר; אביו, דב, נפטר לפני כן. כנער הצטרף לארגון צבאי לאומי כדי להילחם בשלטון המנדט הבריטי, והתפלג ממנו יחד עם קבוצת אברהם שטרן (יאיר) בעת הקמת מחתרת לח"י. כשהיה בן שמונה עשרה כבר היה אסיר. ישב במאסר בכלא עכו, בלטרון במזרע, באריתריאה, בסודאן, בקניה ובעתלית. הוא שוחרר רק עם קום מדינת ישראל ולחם לשחרור הנגב בגדוד 89 של צה"ל.
בשנות מאסרו העמיק והרחיב בן דב את השכלתו הכללית, אך רק כאשר למד משפטים ופילוסופיה באוניברסיטה העברית, בתחילת שנות ה-50, חל מִפנה עמוק באישיותו והוא עבר לעסוק באינטנסיביות, בהגיון ובשיטה המשפטית של תורת ישראל; בחודשים ספורים למד אז את מסכתות סדר נזיקין בתלמוד הבבלי.
בשנת 1954 החל לעבוד במשרד המשפטים במחלקת החקיקה, בה פיתח טיוטה לפיתוח חוק דיני ממונות על בסיס המשפט עברי. בן דב ביצע מחקר מקיף השוואתי בין שיטות המשפט האנגלית, גרמנית, צרפתית, רומית, שווייצרית וזו הנהוגה במשפט הישראלי. הצעתו נגנזה עקב התנגדות שר המשפטים דאז, דב יוסף. בן דב עזב את משרתו במשרד המשפטים ועבר לשמש כיועץ משפטי במשרד המסחר והתעשייה.
בשנת 1966 שימש עוזר בכיר במחלקת חקיקה אצל היועץ המשפטי לממשלה.
ארכיונו האישי שמור בספרייה הלאומית.
היה נשוי ליעל לבית ברנדווין, לוחמת לח"י שהייתה אמורה להתנקש בגנרל אוולין יו בארקר, וכן בשחרורו של ישראל אלדד מידי הבריטים. לשבתי וליעל נולדו 2 ילדים.
הגותו
המסה הראשונה שכתב – מכוח התוודעותו אל עולמה של היהדות – היא: "הקדמות לחירות המחשבה העברית" (בהוצאת סולם, ה'תשי"ג, 1953), לאחר מכן כתב במשך חמש שנים את ספרו העיקרי: "גאולת ישראל במשבר המדינה", אשר הכנתו הסתיימה בראשית שנת ה'תשי"ח (1957) והוא ראה אור ב"הוצאת המתמיד", (ה'תש"ך, 1960).
שלושה חלקים בספרו זה: "שורשים ציוניים", "משבר המדינה" (משבר המצמית, לשיטתו, כל אפשרות של התקדמות לגאולה), ולבסוף – "המוצָא". בפרק אחרון זה מצביע בן דב על הדרך "להבראת האומה מניוונה התרבותי ולחילוצה מן החול הטובעני אל תנופת הקודש, לשחרור ארצי ורוחני. שחרור אשר יעלה את העם היהודי אל אופקיה של מלכות ישראל היעודה, הראויה לבוא, החבויה עדיין עמוק בשכבות מי-התהום של התודעה".
בן דב המשיך ופיתח את שיטתו זו במשך שלושה עשורים של כתיבה אינטנסיבית. יותר משלושים חיבורים יצאו מתחת ידו, מקצתם בהיקף של ספרים.
בשבט ה'תשס"ז הופיעו כל כתבי הגותו הלאומית של שבתי בן דב בהוצאת "סולמות" ובעריכתו של יהודה עציון.
כתביו המשפטיים
במהלך עבודתו במחלקה לתכנון החוק במשרד המשפטים משנת תשי"ד ואילך הכין שב"ד שתי הצעות חוק המבוססות לחלוטין על המשפט העברי. הצעה מקיפה ביחס לדיני הקניין במקרקעין והצעת חוק הבוררות. במסגרת הכנת החוקים הוא ערך מחקר ענק מונומנטלי בו הוא ערך השוואה בין דיני הקניין בשבע שיטות משפט (האנגלי, הצרפתי, הגרמני, האיטלקי, והשווייצרי והמשפט הנוהג במדינת ישראל) לבין משפט התורה - המשפט העברי. מחקר זה מחולק ל-4 ספרים: ספר א' - מושג הקנין ומערכת זכויות הממון, ספר ב' - ההחזקה ודיניה, ספר ג' - דיני הקנין במוחזק וספר ד' - דיני הקנייה. ספרים אלו פורסמו במרשתת בשנת תשע"ט באתר "משפט התורה" על ידי מיכאל פואה.
Tha Last Meal
Tha Last Meal (הסעודה האחרונה) הוא אלבום של סנופ דוג (Snoop Dogg) שיצא בשנת 2000. האלבום היה האחרון שהוציא הראפר בחברת התקליטים של מאסטר פי נו לימיט רקורדס (No Limit Records) ומשם השם לאלבום. "הארוחה האחרונה" הוא ביטוי לארוחה האחרונה שמקבלים נידונים למוות לפני הוצאתם להורג ובה הם רשאים לבקש כמעט כל דבר והשף של הכלא מכין להם.
באחד הסינגלים סנופ דוג מתייחס לפרשת מוניקה לווינסקי והרגיז את מקורביה של לווינסקי כשקרא לה זונה.
ריזיירה די סן סאבה
ריזיירה די סן סאבה (איטלקית Risiera di San Sabba; סלובנית Rižarna pri Sveti Soboti) בטריאסטה היה מחנה ריכוז אשר שימש גם כמחנה ההשמדה היחיד שהוקם באיטליה בתקופת מלחמת העולם השנייה. כ-25,000 איש עברו דרך המחנה וכ-5,000 בני אדם נרצחו בו, ומתוך 123 משלוחי המוות שיצאו מאיטליה, מקורם של 69 היה בטריאסטה.
החיים הסודיים של הדבורים
החיים הסודיים של הדבורים (באנגלית: The Secret Life of Bees) הוא סרט דרמה אמריקאי משנת 2008, המבוסס על רומן באותו השם מאת הסופרת סו מונק קיד. הסרט בוים על ידי ג'ינה פרינס בית'ווד והופק על ידי הזוג ויל סמית' וג'אדה פינקט סמית' כמפיקים בפועל. הסרט יצא לאקרנים בצפון אמריקה ב-5 בספטמבר 2008.
ריזיירה די סן סאבה
היסטוריה
המחנה הוקם במבנה ששימש כמפעל לעיבוד אורז ואשר הוקם ב-1913. יומיים לאחר שנחתם הסכם שביתת הנשק עם איטליה במלחמת העולם השנייה ב-8 בספטמבר 1943, הוקם האזור המבצעי החוף האדריאטי בצפון-מזרח איטליה וזה היה כפוף ישירות לרייך למרות שהשתייך באופן רשמי לרפובליקה הסוציאלית האיטלקית. המחנה החל לפעול סמוך לאחר מכן כמתקן מעצר גרמני זמני וכונה "סטאלאג 339".
החיים הסודיים של הדבורים
עלילה
העלילה מתרחשת בדרום קרוליינה בשנת 1964 בתקופת המתיחות הגזענית נגד השחורים. זהו סיפורה של לילי אוונס (דקוטה פנינג), ילדה בת 14 שנרדפת על ידי זכרונותיה מהיום בו אמה (דבורה אוונס המגולמת על ידי הילרי ברטון) נהרגה. לילי חיה עם טי ריי, אביה המלנכולי והמתעלל (פול בטאני). הדמות האהובה היחידה בחייה היא רוזלין, משרתת אפרו-אמריקאית, החיה בביתה.
ריזיירה די סן סאבה
היסטוריה
ב-20 באוקטובר 1943 שונה ייעודו של המחנה למתקן כליאה משטרתי לאסירים בטרם גירושם לגרמניה ולפולין, וכמתקן מעצר והוצאה להורג של יהודים, פרטיזנים ומתנגדי הנאצים. עוד שימש המחנה לאחסון רכוש מוחרם. מעשי הרצח במחנה נעשו באמצעות חבטות באלה בבסיס הגולגולת, בירי ובהרעלה באמצעות גז בכלי רכב סגורים שיועדו לכך. במחנה נמצאו אלה ושלושה שקי מלט ובהם שרידי עצמות ואפר אדם.
החיים הסודיים של הדבורים
עלילה
ביום הולדתה ה-14 של לילי, רוזלין הולכת איתה לטיול בעיירה, במטרה להירשם בבניין העירייה, כדי שרוזלין תוכל להצביע בבחירות הקרובות. בדרכן לעיירה הן נתקלות בשלושה גברים לבנים, שונאי כושים. הם צוחקים על השחורים, אשר הולכים להצביע כשהם אפילו לא יודעים לכתוב את שמם. רוזלין בתגובה כותבת את שמה על נעלו של אחד מהם, באמצעות מיץ טבק. לאחר שהיא כותבת את שמה, רוזלין חוטפת מכות חזקות מהגברים ומושלכת לכלא. כשלילי שומעת מאביה שאולי הולכים להרוג את רוזלין ואמה נטשה אותה, היא בורחת מהבית, מבריחה את רוזלין, מבית החולים של הצמוד לכלא ונוסעת איתה ביחד לטירבורון. לילי נוסעת לטירבורון, כדי לפגוש את אוגוסט בוטרייט (קווין לטיפה), אישה אפרו-אמריקאית המפיקה דבש למחייתה. לאחר חיפוש יסודי הכולל עזרה מבעל מסעדה בטירבור, לילי ורוזלין מגיעות ל"בית הורוד" שם גרות האחיות בוטרייט: אוגוסט, ג'ון (אלישיה קיז) ומאי (סופי אוקונדו). לילי יחד עם רוזלין מתגוררת ב"בית הורוד" שם היא לומדת על חיי הדבורים, איך להפיק דבש, מתאהבת בז'אק (טריסטן ויילדס), בחור אפרו-אמריקאי החולם להיות עורך דין ומגלה פרטים נסתרים על אמא שלה.
ריזיירה די סן סאבה
היסטוריה
בשמו של המחנה נקשר גם אודילו גלובוצניק, יליד טריאסטה, שמונה למפקד האס אס והמשטרה (SS- und Polizeiführer) באזור והחל במבצע שזכה לקוד "Einsatz R" (פעולה R) לרדיפה ותפיסת יהודים, פרטיזנים ומתנגדי הנאצים. ב-4 באפריל 1944 הוקם במחנה כבשן לשריפת גופות. מבנה זה נהרס על ידי הנאצים ב-29 באפריל 1945 עם התקרב הצבא היוגוסלבי לטריאסטה, ובאותו מועד שחררו הנאצים את אחרוני האסירים במחנה.
החיים הסודיים של הדבורים
עלילה
בסרט ישנן מספר סצנות, אשר מעידות על אווירת הגזענות הקשה ששררה בתקופת שנות השישים.
ריזיירה די סן סאבה
מבנה המחנה
מבני המחנה ערוכים סביב חצר מרכזית. במעבר הכניסה התת-קרקעי שוכנים "תאי המוות" בהם נכלאו אסירים אשר יועדו להשמדה בתוך שעות ספורות בכבשן שבמחנה. לפי עדויות, לצד האסירים בתאי המוות אוחסנו לעיתים גם גופות אשר יועדו לשריפה.
החיים הסודיים של הדבורים
הפקה
הפקת הסרט החלה ב-7 בינואר 2008 בעיירה למברטון בדרום קרוליינה. היא הסתיימה מספר חודשים מאוחר יותר. הסרט הוקרן בפעם הראשונה בספטמבר 2008 במסגרת פסטיבל הסרטים של טורונטו ה-33. ב-17 באוקטובר 2008 הוא יצא לאקרנים בשאר צפון אמריקה.
ריזיירה די סן סאבה
מבנה המחנה
במבנה בן שלוש קומות שמשמאל לכניסה שכנו 17 תאים קטנים נוספים שיועדו לכליאה ושניים מהם שימשו כמתקני עינויים. במבנה זה גם התגוררו קציני האס אס ושכנו בו סדנאות העבודה של האסירים.
החיים הסודיים של הדבורים
שיווק
הקדימון (טריילר) הראשון שוחרר בתאריך 19 באוגוסט 2008 באתר Yahoo! movies.
ריזיירה די סן סאבה
מבנה המחנה
המבנה הסמוך בן ארבע הקומות שימש כמתקן המעצר המרכזי ובו רוכזו היהודים, האזרחים האחרים ושבויי מלחמה אשר יועדו למשלוח למחנה ההשמדה אושוויץ ומחנות הריכוז דכאו ומאוטהאוזן.
החיים הסודיים של הדבורים
ביקורות
הסרט קיבל ביקורות חיוביות. הסרט מוקם במקום השלישי ברווחים לסוף השבוע הראשון בצפון אמריקה עם 10,527,799$. נכון ל-13 בדצמבר 2008, הסרט הכניס 37,270,658$ בארצות הברית וקנדה. הסרט זכה בקטגוריות "סרט הדרמה המועדף" ו"הסרט העצמאי המועדף" בטקס בחירות הצופים ה-35. בתחרות ה-NAACP image award הסרט היה מועמד בשבע קטגוריות שונות ובהן: "סרט יוצא מן הכלל", "שחקנית יוצאת מן הכלל בסרט (דקוטה פנינג וקווין לטיפה), "שחקן יוצא מן הכלל בסרט" (נייט פרקר) ו"שחקנית משנה יוצאת מן הכלל" (אלישיה קיז, ג'ניפר הדסון וסופי אוקונדו). הסרט זכה בקטגוריה הראשונה "סרט יוצא מן הכלל".
מידע על ה-DVD
הדיסק יצא ב-3 בפברואר 2009. הוא כלל כמה קטעים שלא נראו בסרט ובהם סצנות שהורדו בעריכה ותמונות מסט הצילומים.
ריזיירה די סן סאבה
מבנה המחנה
המבנה המרכזי ובו 6 קומות, שימש למגורי חיילי האס אס וכמטבח, ומבנה סמוך לו ששימש כמוסך לכלי רכב הפך לבית תפילה. שני מבנים נוספים מחוץ למחנה שימשו כמפקדה, כמגורי מפקד המחנה וכמגורי סגל הנשים.
הנצחה באתר
לאחר המלחמה שימש המקום כמחנה פליטים ושקע בהזנחה. ב-15 באפריל 1965 הורה נשיא איטליה להכריז על המחנה כמונומנט לאומי, והמקום שופץ ב-1975, ומאז הוא משמש כ"מוזיאון העירוני של ריזיירה די סן סאבה" (Civico Museo della Risiera di San Sabba). במוזיאון מבקרים למעלה מ-100,000 איש בשנה.
רונלד דופרי
רונלד אדמונד דופרי הבן (באנגלית: .Ronald Edmund Dupree, Jr; נולד ב-26 בינואר 1981 בבילוקסי, מיסיסיפי) הוא כדורסלן עבר אמריקאי ששיחק בעמדת הסמול פורוורד. דופרי שיחק בעונת בקבוצת הפועל ירושלים. גובהו של דופרי הוא 2.01 מטרים.
לאחר שסיים את קריירת המשחק שלו באוניברסיטת המדינה של לואיזיאנה (LSU), הוחתם כשחקן חופשי בשיקגו בולס לאחר שלא נבחר בדראפט 2003.
לאחר שנתו הראשונה בליגה, כשממוצעיו עומדים על 6.2 נקודות ו-3.6 ריבאונדים ב-19 דקות, חתם בדטרויט פיסטונס בתחילת עונת 2004-05 אך בקושי שותף במשחקי הקבוצה כששיחק 10 דקות בלבד בממוצע.
דופרי הועבר בטרייד למינסוטה טימברוולבס בתמורה לבחירה שנייה בדראפט, שבסוף התבררה כבחירה ה-60, בה נבחר אלכס אקר על ידי דטרויט. בעונתו היחידה במינסוטה רשם 3.2 נקודות ו-2 ריבאונדים ב-7.4 דקות.
ב-8 באוגוסט 2013 חתם בהפועל ירושלים לעונה, ובסיומה פרש מכדורסל. אחר פרישתו מכדורסל ב-13 באפריל 2015 חזר לשחק במכבי עירוני רעננה כאשר לצידו משחקים שחקני קבוצת הבוגרים של רעננה.
רב הונא בריה דרב נתן
רב הונא בריה דרב נתן (=בנו של רב נתן) - אמורא בבלי בדור החמישי והשישי של תקופת האמוראים, שכיהן בתפקיד ראש הגולה והיה ראש ההנהגה המדינית של היהודים בבבל. צאצא למשפחת ראשי הגולה, המיוחסת לדוד המלך. למד תורה אצל רב פפא ואצל אמימר, וזכה אף לשבת לפני רבא בישיבה. תקופת כהונתו כראש הגולה חופפת את ימיו של רב אשי כראש ישיבת סורא. רב הונא בר נתן עמד בקשרים עם מלך האימפריה הסאסאנית, יזדגרד הראשון, ששלט בתקופה זו בבבל ויחסו ליהודים היה טוב מאוד, והיה ממקורביו ומבאי ביתו.
לימודיו
בצעירותו זכה רב הונא בר נתן ללמוד אצל רבא. רבותיו היו רב פפא ואמימר, ועימם דן בהלכה, על פי מקורות שונים בתלמוד הבבלי. באחד המקורות מסופר שביקר בביתו רב פפא רבו וסעד אצלו.
מצעירותו נקרא רב הונא. אביו, רב נתן, שנמנה גם הוא על החכמים, מוזכר בתלמוד מספר פעמים כ"רב נתן אביו של רב הונא".
חברו ותלמידו של רב הונא בר נתן היה רב אשי, אשר מסר בשמו בתלמוד הבבלי מאמרים אחדים, בהלכה ובאגדה.
אמימר, רבו, התיר לו לשאת אישה מהעיר מחוזא, אף על פי שאינה נכללת בתחום שידוע כבעל ייחוס. הוראה זו של אמימר באה בעקבות דברים שלמד אצל רב זביד מנהרדעא, ש"כל הארצות הן בחזקת כשרות", כלומר אין לחשוש שהייחוס פגום מחמת נישואין אסורים שייתכן שהיו בדורות קודמים.
בחצר המלך יזדגרד
רב הונא בר נתן היה ממקורביו של מלך האימפריה הסאסאנית, יזדגרד הראשון, שהיה ידוע ביחסו הטוב ליהודים. על פי המסופר בתלמוד, חכמי הדור - אמימר, מר זוטרא ורב אשי - היו רגילים לבוא לחצרו של המלך יזדגרד, שנקרא בתלמוד "אזגור מלכא" או "איזגדר מלכא".
ראש הגולה, רב הונא בר נתן, היה ממקורביו של המלך יזדגרד, והיה חביב עליו. דוגמה לכך היא פעם אחת שרב הונא עמד לפני המלך יזדגרד, ואבנטו (של רב הונא) היה חגור למעלה ממתניו. המלך יזדרגד יישר את האבנט על מותניו של רב הונא, ואמר לו: "ממלכת כהנים וגוי קדוש" כתוב עליכם, וצריכים אתם להתנהג בתפארת של הכהנים, שאבנטם על מותניהם! על סיפור זה הגיב אמימר ואמר לרב הונא בר נתן: התקיים בך הפסוק "והיו מלכים אומנייך".
כפוף לרב אשי
רב אשי כיהן כראש ישיבת סורא שבמתא מחסיא, וכל חכמי הדור היו כפופים לו כמנהיג הרוחני של הדור כולו. גם ראש הגולה, רב הונא בר נתן, נהג כך, והיה כפוף לרב אשי. על כך מסר רב שרירא גאון באיגרתו:
התלמוד המספר על מועד פטירתו של רב אשי מזכיר את שמו של ראש הגולה: משמעות הדבר, כפי שמקובל להבין זאת, היא שהגיע זמנו של רב הונא בר נתן להיות בעל הסמכות העליונה והבלעדית של היהודים ("תורה וגדולה במקום אחד"), ובחייו של רב אשי היה ראש הגולה כפוף לו, ועל כן אי אפשר לאחר את זמן פטירתו של רב אשי. זו הגישה המקובלת, אולם יש מן החוקרים שניסו להסביר שרב הונא בר נתן היה ראש הישיבה אחרי רב אשי, אלא שהבנה זו סותרת את הנאמר באגרת רב שרירא גאון. לפי השערה אחרת נפטר רב הונא בר נתן בתוך ימי רב אשי ולא אחריו, ו"בר נתן" שמוזכר לגבי פטירת רב אשי אינו רב הונא אלא מרימר, שהיה ראש ישיבת סורא אחרי רב אשי, ולפי דעה זו היה אחיו של רב הונא בר נתן. לפי הגישה המקובלת, שהובאה לעיל, אכן האריך רב הונא בר נתן ימים, ואמנם לפי הנאמר בספר הכריתות (שנכתב בידי רבי שמשון מקינון, מבעלי התוספות), נפטר רב הונא בשנת ד'ר"ב (442), כ-15 שנה אחרי רב אשי, שלפי איגרת רב שרירא גאון נפטר בשנת ד'קפ"ז (427 לערך).
מתורתו
דבריו המובאים בתלמוד כוללים בעיקר משא ומתן תלמודי-הלכתי עם רבותיו ועם חכמי דורו, והערות למהלך התלמודי בסוגיות שונות. מאמרים אחדים שמסר מובאים בתלמוד, וביניהם:
ג'ושוע אלכסנדר
ג'ושוע ויליס אלכסנדר (באנגלית: Joshua Willis Alexander; 22 בינואר 1852 – 27 בפברואר 1936) היה פוליטיקאי אמריקני, חבר בית הנבחרים של ארצות הברית מטעם מדינת מיזורי ומזכיר המסחר של ארצות הברית תחת הנשיא וודרו וילסון.
ביוגרפיה
אלכסנדר נולד בסינסינטי שבאוהיו ובשנת 1872 סיים לימודי משפטים באוניברסיטה הנוצרית שבמיזורי. כעורך דין עבד במשרד פרטי ובין השנים 1877–1881 היה בעל תפקיד מנהלתי במחוז דייוויס במיזורי. בשנת 1882 נבחר לנשיא ועד החינוך של העיר גלאטין, בראשו עמד עד 1901. במקביל, בשנים 1883–1887 שירת כחבר בית הנבחרים של מיזורי ובשנה האחרונה לכהונתו היה יו"ר הבית.
בשנים 1891–1892 היה ראש העיר גלאטין. לאחר מכן עבד בתפקיד בכיר בבית חולים ובשנת 1901 מונה למשרת שופט. בשנת 1907 נבחר מטעם המפלגה הדמוקרטית לבית הנבחרים של ארצות הברית, בו שירת משך שבע כהונות, עד מינויו בשנת 1919 למזכיר המסחר של ארצות הברית בממשל הנשיא וודרו וילסון. בתקופת כהונתו בבית הנבחרים עמד אלכסנדר בראש הוועדה לבטיחות ימית (1913 - 1914). כמזכיר המסחר כיהן עד סיום כהונתו של וילסון ב-1921. בשנת 1922 נבחר לציר בוועידה החוקתית של מיזורי.
ג'ורג' מרשל
ג'ורג' קטלט מרשל (באנגלית: George Catlett Marshall; 31 בדצמבר 1880 - 16 באוקטובר 1959) היה גנרל ומדינאי אמריקאי, אשר שירת במסגרת תפקידיו כראש מטה צבא ארצות הברית בדרגת גנרל הצבא, מזכיר ההגנה ומזכיר המדינה. במסגרת תפקידו כמזכיר המדינה, הביא לידי ביצוע תוכנית לשיקום כלכלי של מדינות אירופה לאחר מלחמת העולם השנייה אשר נקראה תוכנית מרשל על שמו.
היה חתן פרס נובל לשלום לשנת 1953, על עזרתו בשיקומה הכלכלי של מערב אירופה לאחר המלחמה.
קריירה צבאית
מרשל נולד למשפחה מן המעמד הבינוני ביוניונטאון, פנסילבניה.
בשנת 1901 סיים את המכון הצבאי של וירג'יניה, והתגייס לצבא ארצות הברית. עד למלחמת העולם הראשונה שירת בבסיסים שונים בארצות הברית ובפיליפינים. במהלך המלחמה שירת כקצין מבצעים, והשתתף בקרבות בצרפת.
בין שתי מלחמות העולם עסק בתכנון מבצעים במטה צבא ארצות הברית, בילה שלוש שנים בסין, שירת בתפקידי פיקוד שונים, ובשנת 1938 מונה למפקד מחלקת תוכניות מלחמה במטה הכללי של צבא ארצות הברית בדרגת בריגדיר גנרל. קידומו לדרגת גנרל ולתפקיד סגן מפקד המטה הכללי היה מהיר, וב-1 בספטמבר 1939 מונה לראש המטה הכללי של צבא ארצות הברית, תפקיד בו החזיק עד סוף מלחמת העולם השנייה.
מרשל היה בעל תפקיד חשוב בהכנת צבא ארצות הברית למלחמה. לאחר שהצטרפה ארצות הברית למלחמה כתב מרשל את המסמך שיהווה את הבסיס לאסטרטגיה של כל מבצעי בעלות הברית באירופה, בחר בדוויט דייוויד אייזנהאור כמפקד כוחות בעלות הברית באירופה, תכנן ביחד עמו את "מבצע אוברלורד" (הפלישה לנורמנדי), והיה בעל תפקיד חשוב בתיאום כל מבצעי בעלות הברית באירופה ובאוקיינוס השקט.
לאחר סיום המלחמה נשלח לסין על מנת לתאם שביתת נשק בין הצדדים הלוחמים, ולנסות להביא לממשלת קואליציה שתכלול את נציגי הלאומנים והקומוניסטים אשר לחמו במלחמת האזרחים הסינית. מאמציו נכשלו והוא שב לארצות הברית בינואר 1947. בפברואר 1947 הודיע על פרישתו מצבא ארצות הברית. עוד בטרם הודיע זאת, מונה למזכיר המדינה תחת הנשיא הארי טרומן.
מזכיר המדינה
בנאום שנשא ב-5 ביוני 1947 באוניברסיטת הרווארד הביע את נכונותה של ממשלת ארצות הברית לתרום לשיקומה של אירופה. תוכנית זו שנודעה כתוכנית מרשל סייעה בשיקומה של אירופה המערבית אשר לאחר מלחמת העולם השנייה הייתה הרוסה לחלוטין, ורבות מן התשתיות החיוניות, מפעלי התעשייה והערים עצמן, היו לעיי חורבות. ביצועה של תוכנית זו הקנה לו את פרס נובל לשלום בשנת 1953.
כמזכיר המדינה, ג'ורג' מרשל אימץ את עמדת מחלקת המדינה שיש להעביר את ארץ ישראל לנאמנות האומות המאוחדות עם סיום המנדט הבריטי, פתרון זמני שארצות הברית תמכה בו בפומבי. לאור זאת, התנגד מרשל להכרזת העצמאות. הוא דאג מאוד מהסבירות הגבוהה לפרוץ מלחמה בין היהודים לערבים. הוא ידע כי לישראל אין כוח אדם או כלי נשק לנהל מלחמה מוצלחת, וכי צמצום הצבא האמריקאי לאחר מלחמת העולם השנייה מונע ממנה לספק לישראל תמיכה מיידית. לבסוף דעתו נדחתה, וארצות הברית, ביחד עם ברית המועצות, היו הראשונות להכיר במדינת ישראל. מרשל האמין כי החלטתו של הנשיא טרומן להכיר בישראל הושפעה משיקולים פוליטיים מקומיים, כמו מרדף אחר הקול היהודי בבחירות המתקרבות.
נשיא הצלב האדום, שר ההגנה ויושב ראש הוועדה האמריקנית למצבות קרב
ב-21 בינואר 1949 פרש מתפקיד מזכיר המדינה, ושימש זמן מה בתפקיד נשיא הצלב האדום האמריקני.
בשנת 1950 קיבל את תפקיד שר ההגנה, אך פרש מן הפוליטיקה בשנת 1951 לאחר שהסנטור ג'וזף מקארתי רמז כי בהחלטותיו "סייע למרוץ הקומוניסטי לשליטה בעולם".
תפקידו הציבורי האחרון היה היושב ראש הוועדה האמריקנית למצבות קרב.
מרשל מת ב-16 באוקטובר 1959.
טיאקה
הטיאקה (שם מדעי: Caldcluvia paniculata), הוא מין של עץ ירוק עד ממשפחת הקונוניים המצוי באמריקה הדרומית, ואחד מתוך 11 המינים בסוג קאלדקלוויה (Caldcluvia). הטיאקה הוא אחד מהעצים הייחודיים לאזור האקולוגי של יערות הגשם הממוזגים בדרום אמריקה, והוא מצוי בעיקר בצ'ילה (ממחוז ביוביו עד למחוז אייסן) ובמידה פחותה בארגנטינה; העץ הובא גם לאירלנד. הטיאקה מצוי בעיקר במקומות לחים ומוצלים בגבהים של עד 1,100 מטר מעל פני הים.
תיאור
הטיאקה מתנשא עד לגובה של 30 מטר, והקוטר המרבי שלו הוא 60 ס"מ. הקליפה היא בצבע חום-אפרפר. העלים הירוקים מסודרים בצורה הפוכה, והשפה של העלה משוננת ומלבנית בצורת אזמל. העלה מגיע לאורף של 7–15 ס"מ, ורוחבו הממוצע 2–4 ס"מ. הפטוטורות של העלה מחורצות ושעירות, ואורכן הוא 1–7 ס"מ. הפרחים של הטיאקה בצבע לבן-צהבהב, והם צומחים בתפרחות צפופות. בכל פרח יש 8–10 אבקנים. הפרי של הטיאקה הוא הלקט המכיל בתוכו זרעים כהים חומים באורך של מילימטר אחד. הטיאקה פורח בין דצמבר לפברואר, והפירות מבשילים בין פברואר למרץ.
שימושים
העץ לא נמצא בסכנה בטבע, אך דגימות גדולות שלו נדירות יחסית. הוא מוגן בשמורות טבע ופארקים לאומיים רבים בצ'ילה וארגנטינה. החליטה של עלי הטיאקה שימושית נגד דלקת מעיים והצטננות, ומשמשת גם לטיפול בסוכרת. בקליפה של העץ משתמשים לצביעה, והעץ מגודל לעיתים כצמח נוי. בתקופה הקולוניאלית השתמשו בטיאקה לצביעת חומרים מעץ, והאינדיאנים השתמשו בעלים על מנת לרפד סירות קטנות מעץ וכלים אחרים. הפרחים של הטיאקה משמשים כמקור צוף עבור הדבורים.
פורים
חג פּוּרִים הוא אחד מחגי ישראל, הנחוג ברוב המקומות בי"ד באדר ("פורים דפרזים"), ובערים מוקפות חומה בט"ו באדר ("פורים דמוקפים" או "שושן פורים").
החג נקבע כיום הודאה לאלוהים, מכיוון שעל פי המסורת היהודית בחג זה ניצלו היהודים ב מרצח עם שזמם לבצע בהם המן האגגי, המשנה למלך אחשוורוש.
מקור המסורת במגילת אסתר, על פיה נקרא החג על שום ה"פּוּר" (גורל) שהטיל המן כדי לקבוע את היום שבו יבוצע הטבח ביהודים. בעקבות רצף אירועים המתוארים במגילה, התהפך הגלגל, ובזכות אסתר סוכלה מזימתו של המן, שנתלה, והיהודים הם שהרגו באותו יום באויביהם. י"ג באדר, ערב פורים ויום הטבח המתוכנן, הוא יום תענית אסתר.
מצוות החג כוללות את קריאת מגילת אסתר בלילה וביום, מתנות לאביונים, מסירת משלוחי מנות איש לרעהו ועריכת סעודת פורים שבה מקובל להשתכר "עד-דְלֹא-ידע". החג מצטיין במאפייני השמחה שבו, לבישת תחפושות ומסכות, בדחנות והרעשה ברעשנים. כמו כן, מאפה מתוק שמקובל לאכול בתקופת החג הוא אוזן המן.
סיפור ההצלה
על פי הכתוב במגילת אסתר, נקבע החג לציון הצלת היהודים מהשמדה באימפריה הפרסית בתקופה שלאחר חורבן בית המקדש הראשון. באותה עת שלטו הפרסים על חלקים נרחבים מיבשת אסיה.
על פי המסופר במגילה, גירש המלך אחשוורוש את אשתו המלכה ושתי, והחל לחפש לו מלכה חדשה בין כל בתולות הממלכה. לבסוף נבחרה למלכה הדסה, או בשמה הנפוץ יותר אסתר, נערה יהודיה שנאלצה להסתיר את דתה מפני המלך ואנשיו בעצת בן דודה מרדכי. באותו זמן, החל המן האגגי, יועצו הקרוב של אחשוורוש, לנטור טינה למרדכי בשל סירובו להשתחוות בפניו. בעקבות זאת זמם המן "להשמיד, להרוג ולאבד את כל היהודים" שחיו בכל ממלכת פרס ולקחת את רכושם. הסיבה שנתן למלך הייתה:
המלך נעתר לבקשה והוציא כתב מלכות המורה על השמדת כל היהודים ביום י"ג באדר, יום שאותו בחר המן על ידי הטלת פור. אולם מזימה זו סוכלה הודות לשורה של אירועים במעורבותם של אסתר ומרדכי, שהובילו במקום זאת להוצאתו להורג של הזומם, המן. על־אף שהמלך לא יכול היה לבטל את כתב ההשמדה, הוא הוציא פקודה חדשה המאפשרת ליהודים להתגונן ולעמוד על נפשם ביום המיועד.
באותו יום, י"ג באדר, הרגו היהודים כ-500 איש (וכן את עשרת בניו של המן) בשושן הבירה ו-75 אלף איש בשאר הממלכה, אך לא בזזו שלל. אסתר ביקשה רשות מהמלך להאריך את המלחמה בשושן הבירה, וקיבלה יום אחד נוסף. ביום זה, י"ד באדר, נתלו עשרת בניו של המן ונהרגו כ-300 איש נוספים. יהודי כלל הממלכה נחו וחגגו ב"יום משתה ושמחה" בי"ד באדר, ויהודי שושן הבירה חגגו בט"ו באדר.
קביעת החג
המגילה מספרת כיצד בעקבות המאורעות אלו נקבעה חגיגה מדי שנה באותו יום שבו נחו וחגגו היהודים את נס הצלתם. מנהג זה נקבע בעקבות שתי איגרות שנשלחו מאת מרדכי היהודי ואסתר המלכה אל כל היהודים:
במחקר
בדברי ימי הממלכה האחמנית לא מופיעות הדמויות עליהן מסופר במגילת אסתר - כגון מלך בשם אחשורוש, מלכה בשם אסתר או פקידים בשם המן ומרדכי - ואין אזכור של אירועי האלימות הנרחבים המתוארים בסוף המגילה, בהם נהרגו 75,000 מתושבי הממלכה בידי היהודים. מסיבה זו המחקר האקדמי אינו מחשיב את המגילה כתיעוד של אירועים היסטוריים אלא כנובלה היסטורית אשר נועדה לשמש אטיולוגיה לחג הפורים, כלומר להסביר בדיעבד את החג, שכבר היה מקובל בצורה זו או אחרת בזמן כתיבתה.
דמיון לחגים אחרים
מקורו ההיסטורי של החג אינו ברור. יש חוקרים שמצאו דמיון בין מנהגי החג לחגים אחרים הנחגגים בסוף החורף, וכוללים פסטיבלי שכרות והוללות. בין החגים האיראניים הנחגגים בתקופה זו של השנה: החג נורוז החל ביום השוויון האביבי, שבו מחלקים מתנות לאביונים, בוחרים מלכה ליום אחד, ונוהגים ב"נהפוך הוא"; החג מגפוניה, שבו חוגגים את הרג המַגִים על ידי דריווש; החג מרדגיראן, שבו גם כן נוהגים ב"נהפוך הוא"; וחג נוסף המזכיר את פורים בשמו, פרוורדיגאן - חג המתים/חג האבות, במסגרתו מבקרים את מקום קבורת הנפטרים ומניחים אצלם מנות. בנוסף נמצא דמיון לחגים לא פרסיים עתיקים: חג לאַכִיתוֹ הבבלי, בו חגגו את ראש השנה בתחילת חודש ניסן. בחג זה, נהגו להטיל גורלות (פור) לקביעת גורל השנה החדשה, וחג הדיוניסיה ההלניסטית, שבו נהגו לשתות מן היין החדש, להציג קומדיות וללבוש מסיכות, ושגם הוא נחגג באופן אחר בעיר ובכפר. בהיעדר ראיות ברורות המקשרות את פורים לאחד מן החגים הללו, העמדה המקובלת היא כי יש לראות את מקור חג הפורים באקלים המשותף שבו מתפתחים חגים ומנהגים, ובו כל חברה מפתחת היבטים ייחודיים לחגיגה. חגיגות של פריקת-עול, תחפושות והיפוך הסדרים נפוצות גם בימינו, כך למשל הקרנבל הקתולי, ליל כל הקדושים וחגים נוספים.
התלמוד (עבודה זרה יא ב) מזכיר חג בבלי ביום י' באדר.
ראיות לקדמות החג
במגילה נאמר שכל היהודים קיבלו עליהם לחגוג את פורים מיד לאחר הנס, וחוקרים חיפשו עדויות חוץ-מקראיות לגבי הזמן שבו הפך חג פורים לחג משמעותי אצל היהודים. המקדימים טוענים שחג הדומה לפורים נחגג באופן נרחב, בשמחה ובמשלוח מנות, כבר בסוף תקופת בית המקדש השני. חוקרים אלו מביאים כראיה את אזכורו של "היום המורדוכאי" בספר מקבים ב' בפרק טו, את אזכור פורים במגילת תענית כיום שאין להתענות ואין להספיד בו, את אזכורו בקולופון לתרגום היווני למגילת אסתר שנשלח למצרים בשנת 77/76 לפנה"ס, ואת אזכורו בדברי יוסף בן מתתיהו כחג הנחגג בכל תפוצות ישראל. הממעיטים, לעומת זאת, טוענים כי עדויות אלו אינן מעידות על יותר מניצנים קדומים של חג אשר היה בעל חשיבות מועטה, וטוענים שאי-אזכורו של החג בדברי פילון האלכסנדרוני וב מעיד שאופיו היה מצומצם.
מגילת אסתר היא היחידה מבין ספרי התנ"ך שלא נמצאה בין המגילות הגנוזות שבקומראן, והיו ששיערו שאנשי הכת שכתביה נחשפו שם לא קיבלו אותה כאחד מכתבי הקודש, ואכן חג הפורים לא נכלל ברשימות החגים של כת זו.
המשנה במסכת מגילה, שנכתבה בדור שלאחר מרד בר כוכבא, עוסקת בעיקר בדיני קריאת המגילה, מה שמעיד על כך שב לספירה כבר היה נהוג לקרוא את מגילת אסתר בחג פורים.
חיובים
בהלכה נקבעו ארבע מצוות החלות בפורים. נהוג לסמנן כ"ארבעת המ|מ"ם" (מקרא מגילה, מתנות לאביונים, משלוח מנות ומשתה ושמחה). תחפושות אינן כלולות במצוות החג, והן מהוות מנהג מאוחר יותר (ר' להלן).
נשים מחויבות במצוות אלו אף על פי שהן לא מחויבות במצוות עשה שהזמן גרמן, משום שגם הן ניצלו בנס פורים.
על מצוות אלו פסק הרמב"ם:
מחיית זכר עמלק
כאשר מוזכר שמו של המן בקריאת המגילה, מרעישים המתפללים ברעשנים או בכלים אחרים כדי ששמו לא יישמע, ובכך לקיים באופן סמלי את מחיית זכר עמלק, שלפי המסורת המן הוא מזרעו. יש שהתנגדו למנהג זה. גם כשמוזכר עמלק בקריאת התורה, יש המוחים את שמו באמצעים שונים.
תחפושות
נהוג ללבוש מסכות ותחפושות, מנהג שהחל בימי הביניים בוונציה, כנראה בהשפעת קרנבל המסכות המקומי. אחת ההתייחסות הקדומות למסכות בהלכה מובאת ברמ"א, שם המסכות מכונות "לבישת פרצופים". ברמ"א נראה שהסיבה למנהג היא כ"מנהג שמחה".
בהגות היהודית ניתנו הסברים שונים למנהג. בעל השפת אמת כתב שהתחפושת מלמדת את הרעיון שהפנימיות של האדם יכולה להשתנות בעקבות מעשים חיצוניים. מחבר הבני יששכר כתב שמתחפשים כדי לרמוז לכך שהתבוללות יהודים בימי אחשוורוש הייתה רק כלפי חוץ. הרב שלמה אבינר הסביר שכל הדמויות הראשיות בסיפור המגילה מתחפשות במובן מסוים: אסתר המלכה מסתירה את זהותה, את חששותיה ואת כוונותיה; אחשוורוש נראה כאדם העושה ככל העולה על רוחו, אך כל צעדיו מכוונים על ידי הסובבים אותו; המן מציג חזות של נחישות וביטחון עצמי, אך נטפל לחלשים מתוך פחד למעמדו; מרדכי עובד כפקיד נאמן בחצרו של אחשוורוש, אך שומר בסתר על נאמנות מוחלטת לעמו; היהודים אף הם מתחפשים לפי דברי חז"ל במסכת מגילה, לפיהם היהודים באותו דור חטאו בעבודה זרה ובהתבוללות אך נותרו נאמנים בלבם. הקב"ה הוא המתחפש הראשי בשל היותו נעדר לגמרי מהסיפור, בעוד שהמגילה רצופה בצירופי מקרים לכאורה, המבטאים למעשה את ידו הנסתרת של הקב"ה.
צעצועי נפץ
בעת המודרנית נוצרה תופעה של ילדים ובני נוער המשתמשים בנפצים, חזיזים וזיקוקים, רימוני עשן ופצצות סירחון. סחר בצעצועים אלה או שימוש בהם מנוגד לחוק במדינת ישראל. הפיצוצים מסכנים חיים, מבהילים בני אדם ובעלי חיים, פוגעים בסובלים מפוסט-טראומה ועלולים לגרום פציעות קשות למשתמשים בהם ולסובביהם.
המשטרה והרשויות המקומיות מנסות להילחם בתופעה באמצעות הסברה ואכיפה, בעוד אנשי חינוך עוסקים באזהרת ילדים מעיסוק בצעצועים מסוכנים. הרבנים הראשיים ורבנים מכל המגזרים מדגישים מעת לעת את האיסור להשתמש בנפצים אלו, ואף קוראים לדווח למשטרה על מוכרי נפצים לא חוקיים.